

GLAVNI GRAD PODGORICA

GLAVNI ADMINISTRATOR

IZVJEŠTAJ

O POSTUPANJU U UPRAVNIM STVARIMA KOD GLAVNOG GRADA PODGORICE ZA 2017. GODINU

Podgorica, avgust 2018. godine

UVOD

Pravni osnov za pripremu ovog dokumenta, sadržan je u odredbi člana 77 stv 1 tačka 5 Zakona o lokalnoj samoupravi ("Službeni list Crne Gore", br. 002/18), kojim je propisano da Glavni administrator priprema godišnji izvještaj o postupanju u upravnim stvarima iz nadležnosti opštine.

Izvještaj o stanju rješavanja upravnih stvari kod Glavnog grada za 2017. godinu, sačinjen je u skladu sa Programom rada Skupštine Glavnog grada za 2018. godinu.

Cilj Izvještaja je da prikaže ostvarivanje funkcije Glavnog grada, kroz način, kvalitet i obim upravnog rješavanja, posebno sa stanovišta zakonitosti, efikanosti i ekonomičnosti postupka.

U izvještaju su prikazani rezultati primjene propisa u ostvarivanju i zaštiti prava i pravnih interesa fizičkih i pravnih lica i drugih strana u postupcima pred organima uprave i zaštita javnog interesa, ostvareni kroz vođenje upravnog postupka, donošenje i izvršavanje rješenja i drugih pojedinačih akata, preduzimanje upravnih mjera i radnji, praćenje njihovog izvršenja, davanje obavještenja, davanje stručnih upustava, instrukcija za rad i ukazivanje stručne pomoći, u skladu sa pozitivnopravnim propisima.

Izvještaj sadrži zbirne i pojedinačne podatke o upravnom postupanju, koje su dostavili svi organi uprave i službe u čijoj je nadležnosti rješavanje upravnih stvari. Podaci su obrađeni tekstualno i tabelarno na obrascima koji su sastavni dio ovog izvještaja. Izuzetno, postupci inspekcijskog nadzora i upravni postupci koje je sprovela Komunalna inspekcija i Uprava lokalnih javnih prihoda - Odjeljenje za inspekcijski nadzor, zbog svoje specifičnosti, prikazani su posebno.

1. **OPŠTI PREGLED STANJA RJEŠAVANJA UPRAVNIH STVARI**

Upravno rješavanje o pravima, obavezama i pravnim interesima fizičkih i pravnih lica, kao i postupak zaštite prava stranaka i zaštite javnog interesa ostvaruje se primjenom odredbi Zakona o opštem upravnom postupku ("Sl.list RCG", br. 60/03 i "Sl.list CG", br. 73/10 i 32/11), Zakona o upravnom postupku („Sl. List Crne Gore“m br. 56/14, 20/15, 40/16 i 37/17) i odredbi drugih zakona kojima su utvrđena procesna pravila za posebne upravne postupke.

Sumiranjem dostavljenih podataka utvrđeno je da je tokom 2017. Godine kod Glavnog grada u radu bilo 138.484 upravnih predmeta. Podaci o upravnim postupcima pokrenutim po zahtjevu stranke i po službenoj dužnosti u 2017. godini i podaci o upravnim postupcima koji su pokrenuti u 2016. godini i nastavljeni u 2017. godini, takođe pokrenutih po zahtjevu stranke i po službenoj dužnosti, dati su u tabeli koja je sastavni dio ovog izvještaja.

U izvještajnom periodu po službenoj dužnosti pokrenuto je 117.700 prvostepenih upravnih postupaka. Po zahtjevu stranke pokrenuto je 8.009 prvostepenih upravnih postupaka.

U postupcima po zahtjevu stranke u propisanom roku riješeno je ukupno 7290 (91%) upravna predmeta, dok je 291 (3,6%) upravna predmeta riješeno van roka. Broj nezavršenih upravnih postupaka pokrenutih po zahtjevu stranke je 428 (5,4%), i to su uglavnom postupci koji su pokrenuti pri kraju izvještajnog perioda.

Struktura upravnih postupaka koji se vode po službenoj dužnosti i po zahtjevu stranke može se vidjeti u tabelarnom prikazu koji je sastavni dio ovog izvještaja.

1. **RJEŠAVANJE UPRAVNIH PREDMETA U ORGANIMA UPRAVE, POSEBNIM I STRUČNIM SLUŽBAMA**
2. **Sekretarijat za lokalnu samoupravu**

U izvještajnom periodu Sekretarijat za lokalnu samoupravu okončao je ukupno 239 upravnih postupka, od kojih je 133 postupaka pokrenuto po zahtjevu stranke a 106 postupka je pokrenuto po službenoj dužnosti. U godini za koju se sačinjava izvještaj nije bilo nastavljenih postupaka koji su započeti u 2016. godini.

Završeni upravni postupci odnosili su se na sljedeće upravne oblasti: 1) Radni odnosi - u izvještajnom periodu doneseno je ukupno 193 rješenja, od kojih je u postupcima koji su se vodili po zahtjevu stranke doneseno 102 rješenja a u postupcima koji su se vodili po službenoj dužnosti 91 rješenje. 2) Slobodan pristup informacijama - kod ovog organa je u izvještajnom periodu pokrenuto 11 postupaka. U tim postupcima doneseno je 5 rješenja kojim se usvaja zahtjev podnosioca i odobrava pristup informaciji, 3 u kojima se zahtjev djelimično usvaja i 1 kojim je zahtjev odbijen. U dva slučaja ovaj organ se oglasio nenadležnim i zahtjev proslijedio nadležnom organu. 3) Saradnja i partnerstvo sa NVO – 20 rješenja i 4) Ovlašćenja za čuvanje i upotrebu pečata–15 rješenja.

1. **Sekretarijat za finansije**

U izvještajnom periodu po zahtjevu stranke je pokrenuto 112 upravnih postupaka, 56 po zahtjevu stranke i isto toliko po službenoj dužnosti.

Zahtjevi stranaka odnosili su se na slobodan pristup informacijama i na ostvarivanje prava iz radnog odnosa. U upravnim postupcima vezanim za radne odnose doneseno je ukupno 16 rješenja o korišćenju godišnjeg odmora i 5 rješenja o plaćenom odsustvu

1. **Sekretarijat za planiranje i uređenje prostora i zaštitu životne sredine**

Ovaj organ vodio je ukupno 750 upravnih postupaka, od kojih je u izvještajnom periodu pokrenuto 601 postupak dok je u 149 predmeta nastavljeno postupanje koje je započeto u 2016. godini.

Od ukupno pokrenutih upravnih postupaka, završeno je 609 postupaka od čega u zakonskom roku 432 a po isteku zakonskog roka 177 postupaka. Pozitivno je riješeno 396 zahtjeva, 21 zahtjev je odbačen, obustavljena su 82 upravna postupka i odbijeno je 110 zahtjeva stranake.

Pokrenuti postupci odnose se na: izgradnju i rekonstrukciju stambeno-poslovnih, poslovnih i stambenih objekata, rješavano je 227 zahtjeva iz 2017. godine i 61 zahtjev iz 2016. godine; izgradnju saobraćajne infrastrukture, rješavano je 27 zahtjeva iz 2017. godine i 5 zahtjeva iz 2016. godine; izgradnju vodovodne i kanalizacione mreže, rješavano je 14 zahtjeva iz 2017. godine i 8 zahtjeva iz 2016. godine; izgradnju objekata elektroenergetske infrastrukture i telekomunikacija, rješavano je 11 zahtjeva iz 2017. godine i 7 zahtjeva iz 2016. godine; za izdavanje odobrenja za uređenje terena, rješavan je 1 zahtjev iz 2017 godine; 7 zahtjeva za promjenu investitora, koji su riješeni u 2017. godini; produženje građevinske dozvole, rješavano je 14 zahtjeva u 2017. godini; izdavanje upotrebnih dozvola, rješavan je 81 zahtjev iz 2017. godine i 34 zahtjeva iz 2016. godine; pretvaranje stambenog prostora u poslovni prostor, rješavano je 54 zahtjeva iz 2017. godine i 11 zahtjeva iz 2016. godine, izgradnju pomoćnih objekata, rješavano je 34 zahtjeva iz 2017. godine i 9 zahtjeva iz 2016. godine; primljeno je 7 zahtjeva za izdavanje rješenja o rušenju objekata i 1 zahtjev iz 2016. godine; U postupcima po zahtjevima za slobodan pristup informacijama, rješavano je 44 zahtjeva iz 2017. godine i 7 zahtjeva iz 2016. godine.

Kada su u pitanju ostali predmeti podnijeto je: 746 zahtjeva za izdavanje urbanističko-tehničkih uslova, 247 zahtjeva za izdavanje izjašnjenja sa izvodom iz planske dokumentacije, 45 zahtjeva za izdavanje uvjerenja.

Sektor za zaštitu životne sredine i održivi razvoj, ukupno je tokom 2017. godine, sproveo 87 procedura procjene uticaja na životnu sredinu.Tokom izvještajnog perioda, primljeno je 53 zahtjeva za sprovođenje prve faze postupka – odlučivanje o potrebi procjene uticaja (uz četiri (4) postupka prenijeta iz 2016. godine), od kojih je riješeno svih 57 zahtjeva. Donijeto je 27 odluka o davanju saglasnosti na Elaborate o procjeni uticaja, uključujući 2 procedure započete u 2016. godini, dok su 2 postupka prenijeta u 2018. godinu.

Na kraju izvještajnog perioda ostalo je nezavršeno 141 upravni predmet, od kojih za 8 nije istekao zakonski rok za rješavanje, a za 133 je taj rok istekao. Postupak njihovog rješavanja nastavljen je u 2018. godini.

Kada je u pitanju trajanje postupka može se ocijeniti da su zahtjevi stranaka rješavani u zakonom propisanom roku, a broj prekoračenja je bio iz razloga složenosti upravnih postupaka u kojima se službeno prikupljaju podaci drugih organa i ustanova.

U izvještajnom periodu na donesena rješenja izjavljeno je 67 žalbi, od kojih su 65 proslijeđene drugostpenom organu, dok je u 2 predmeta obustavljen postupak.

**4) Sekretarijat za komunalne poslove i saobraćaj**

Sekretarijat za komunalne poslove i saobraćaj u izvještajnom periodu primio je na rješavanje 4804 upravih predmeta pokrenutih po zahtjevu stranke, iz komunalno-stambene oblasti, oblasti saobraćaja i puteva, a na kraju izvještajnog perioda 2016. godine, ostalo je neriješeno 104 zahtjeva, tako da je kod ovog organa u izještajnom periodu rješavano iz naznačenih oblasti ukupno po 4908 zahtjeva.

Sekretarijat je u periodu od 01. januara 2017 – 31. decembra 2017. godine, iz komunalne oblasti primio 2701 zahtjeva (iz prethodnog perioda ostalo je neriješeno 87 zahtjeva), tako da je rješavano ukupno po 2788 zahtjeva. Iz komunalne oblasti, riješeno je 2694 zahtjeva, na način što je usvojeno 2545, obustavljeno 16, odbačeno 31 i odbijeno 102 zahtjeva, a za 94 zahtjeva postupak za rješavanje je u toku a zakonom propisani rok za rješavanje nije protekao.

Zahtjevi iz komunalne oblasti odnosili su se na izdavanje odobrenja za postavljanje montažnih objekata – tipa kiosk, zatvorene bašte kao samostalnog privremenog objekta, manjih sportskih objekata, zatvorene bašte u sastavu ugostiteljskog objekta, reklamno – oglasnih panoa, tendi i objekata koji se mogu izmještati sa jednog mjesta na drugo i to: ljetnja bašta; slobodno-stojeća i zidna vitrina; izložbena polica; kioska u sklopu autobuskog stajališta; pokretne tezge; pult za izlaganje i prodaju knjiga, časopisa, drugih publikacija; posebno vozilo koje ima proizvodjački atest za obavljanje djelatnosti; objekti za izvođenje zabavnih programa i drugi slični objekti.

Najveći broj neriješenih zahtjeva na kraju izvještajnog perioda, iz komunalne oblasti, odnosi se na zahtjeve koji su podnijeti krajem izvještajnog perioda, kao i nepotpune zahtjeve, za koje je Organ zatražio dopunu dokumentacije, ili je pak po službenoj dužnosti zahtjevao od nadležnih organa ili javnih službi dostavljanje neophodnog dokaza u cilju priznavanja traženog prava, tako da će isti biti rješavani tokom I kvartala 2018. godine.

Na upravne predmete pokrenute po zahtjevu stranke iz komunalne oblasti, u 2017. godini, kod ovog organa uloženo je 19 žalbi, koje su dopuštene, blagovremene i podnijete od ovlašćenog lica i koje su proslijeđene drugostepenom organu - Glavnom administratoru na dalje postupanje.

Iz stambene oblasti u 2017. godini, podnijeto je 20 zahtjeva za rješavanje (iz prethodnog perioda ostala su neriješena 4 zahtjeva), tako da je rješavano ukupno po 24 zahtjeva. Riješen je 21 zahtjev, na način što je 8 zahtjeva usvojeno, 8 postupka je obustavljeno, 4 zahtjeva su odbačena, 1 zahtjev je odbijen, a po 3 zahtjeva postupak za rješavanje je u toku, a zakonom propisani rok za rješavanje nije protekao.

Na upravne predmete pokrenute po zahtjevu stranke iz stambene oblasti, u 2017. godini, kod ovog organa uloženo je 7 žalbi, koje su dopuštene, blagovremene i podnijete od ovlašćenog lica, i u utvrdjenom roku dostavljene organu nadležnom za rješavanje po žalbi.

Sprovedena su četiri administrativna izvršenja rješenja o iseljenju bespravno useljenih lica iz stambenih ili poslovnih prostorija.

U izvještajnom periodu iz oblasti saobraćaja i puteva podnijeta su 2083 zahtjeva, a iz prethodnog perioda, ostalo je neriješeno 13 zahtjeva, tako da je u oblasti saobraćaja i puteva kod ovog Organa u izvještajnom periodu, rješavano po 2096 zahtjeva.

Riješeno je 2004 zahtjeva, na način što je: 1759 zahtjeva usvojeno, 65 postupaka obustavljeno, 76 zahtjeva odbačeno, 104 odbijeno, a za 92 zahtjeva postupak za rješavanje je u toku, a zakonom propisan rok za rješavanje nije protekao, jer su zahtjevi primljeni krajem 2017. godine i isti će biti riješavani u I kvartalu 2018. godine.

Najveći broj podnijetih zahtjeva u izvještajnom periodu, iz oblasti saobraćaja i puteva, se odnosio na izdavanje odobrenja za rezervacije parking mjesta, na izdavanje, odnosno produženje licenci i izvoda licenci za vozila kojima se obavlja auto-taksi prevoz, izvodjenje radova prekopa javnih saobraćajnih površina, zatvaranje saobraćaja izdavanje rješenja za zauzimanje dijela javnih saobraćajnih površina radi izvodjenja radova na pojedinim objektima, zahtjeve za izdavanje licenci i izvoda licenci za prevoz za sopstvene potrebe, izdavanje odobrenja za potpunu ili djelimičnu zabranu saobraćaja za vrijeme izvodjenja radova na javnim saobraćajnim površinama,izdavanje odobrenja za kretanje motornih vozila u zabranjenim zonama, izdavanje saglasnosti za priključak prilaznog puta na opštinski put, priključka i ukrštanja nekategorisanog puta na opštinski put, za postavljanje telefonskih i telegrafskih vazdušnih i kablovskih linija i vodova, za održavanje sportskih i dr. manifestacija na opštinskom putu, priključenje komercijanog objekta na opštinski i nekategoirsani put, i sl. Na upravne predmete pokrenute po zahtjevu stranke iz oblasti saobraćaja i puteva, u 2017. godini, kod ovog Organa izjavljeno je 10 žalbi, koje su dopuštene, blagovremene i podnijete od ovlašćenog lica. Žalbe su dostavljene Glavnom administratoru, kao drugostepenom organu, na dalje postupanje

Radi ostvarivanja prava građana iz komunalno - stambene oblasti, oblasti saobraćaja i puteva i stambene oblasti, po zahtjevima stranaka, od 4908 zahtjeva riješeno je 4719 zahtjeva u zakonom predvidjenom roku za njihovo rješavanje, dok za 189 zahtjeva postupak za rješavanje je u toku, a propisani rok za rješavanje nije istekao, iz razloga podnošenja zahtjeva krajem izvještajnog perioda, potrebe dopune dokumentacije neophodne za postupak odlučivanja po podnijetim zahtjevima i isti će biti riješavani tokom I kvartala 2018. godine.

1. **Sekretarijat za rad, mlade i socijalno staranje**

.

U dijelu koji se odnosi na rješavanje provostepenih upravnih predmeta po zahtjevu stranje, strukturu riješenih predmeta čine:

Odobrenje za rad - pružanje turističkih usluga - primljeno 4 zahtjeva, svi riješeni u roku, 2 usvojena, 2 obustavljena; produženo radno vrijeme - organizovanje svečanosti - primljeno 5 zahtjeva, jedan iz prethodnog perioda, svi riješeni u roku; odobrenje za rad - usluga ambulantno - primljeno 3 zahtjeva, svi riješeni u roku, 2 usvojena, 1 obustavljen; zamjena rješenja - rent-a-car - primljeno 34 zahtjeva, 1 iz prethodnog perioda, 34 riješena u roku, 1 van roka, svi usvojeni; odobrenje za rad - limo servis - primljena 2 zahtjeva, oba usvojena, 1 u roku, 1 van roka; odobrenje za rad - pružanje ugostiteljskih usluga u domaćinstvu - primljeno 4 zahtjeva, svi riješeni u roku, 2 usvojena, 2 obustavljena; odobrenje za rad-rent-a car - primljeno 36 zahtjeva, 1 iz prethodnog perioda, 35 riješeno u roku, 1 van roka, 3 obustavljena, 1 nije riješen, propisani rok nije istekao; produženje rješenja rent-a-car - radno vrijeme - primljeno 5 zahtjeva, svi usvojeni u roku; odobrenje za rad – ugostiteljstvo - primljeno 260 zahtjeva, 2 iz prethodnog perioda, 244 riješena u roku, 5 van roka, 3 odbačena, 225 usvojena, 21 obustavljen, 13 nije riješeno, propisani rok nije istekao; produženje rješenja –ugostiteljstvo - primljeno 138 zahtjeva, 135 riješeno u roku, 3 van roka, 1 odbačen, 134 usvojena, 3 obustavljena; zamjena rješenja – ugostiteljstvo - primljeno 34 zahtjeva, 1 iz prethodnog perioda, 32 riješena u roku, 3 van roka, 1 odbačen, 31 usvojen, 3 obustavljena; produženo radno vrijeme – ugostiteljstvo - primljeno 129 zahtjeva, 8 iz prethodnog perioda, 64 riješeno u roku, 58 van roka, 1 odbijen, 112 usvojeno, 9 obustavljeno, 15 nije riješeno, za 2 propisani rok istekao; produženo radno vrijeme – trgovina - primljeno 33 zahtjeva, 6 iz prethodnog perioda, 22 riješena u roku, 14 van roka, 36 usvojeno, 3 nijesu riješena, za 2 istekao propisani rok; produženo radno vrijeme – zanatstvo - primljen 1 zahtjev, usvojen van roka; stavljanje van snage - administrativni poslovi - primljen 1 zahtjev, usvojen u roku; zamjena produženog radnog vremena – trgovina - primljen 1 zahtjev, usvojen u roku; stavljanje van snage – ugostiteljstvo - primljen 121 zahtjev, 112 riješeno u roku, 2 van roka, 1 odbijen, 112 usvojeno, 1 obustavljen, 7 nije riješeno, za 1 zahtjev istekao propisani rok; stavljanje van snage – trgovina- primljena 4 zahtjeva, svi usvojeni u roku; stavljanje van snage – zanatstvo- primljeno 2 zahtjeva, 1 usvojen u roku, 1 nije riješen, propisani rok nije istekao; ispravka greške u rješenju - primljen 1 zahtjev, usvojen u roku; mstavljanje van snage - rent-a- car - primljeno 4 zahtjeva, svi usvojeni u roku; produženo radno vrijeme - ekonomski interes - primljeno 5 zahtjeva, svi usvojeni u roku; pristup informacijama - primljeno 52 zahtjeva, 47 riješeno u roku, 1 van roka, 47 usvojeno, 1 obustavljen, 4 nijesu riješena, propisani rok nije istekao; kategorizacija objekata – primljeno 28 zahtjeva, 1 iz prethodnog perioda, 29 usvojeno u roku; odmori(godišnji odmori - primljeno 27 zahtjeva, svi usvojeni u roku;odsustva( plaćena odsustva - primljeno 6 zahtjeva, svi usvojeni u roku; brisanje iz evidencije privrednih subjekata – zanatstvo – primljeno 10 zahtjeva, svi usvojeni u roku; vodna saglasnost - primljen 1 zahtjev, usvojen van roka; vodni uslovi - primljen 1 zahtjev, usvojen van roka; vodna dozvola - primljen 1 zahtjev, nije riješen, propisani rok nije istekao; prenamjena zemljišta - primljeno 13 zahtjeva, 1 iz prethodnog perioda, 8 riješeno u roku, 5 van roka, 1 odbijen, 10 usvojeno, 2 obustavljena, 1 nije riješen, propisani rok nije istekao; brisanje iz evidencije privrednih subjekata – primljeno 10 zahtjeva, svi usvojeni u roku; odobrenje za rad - izdavanje soba u domaćinstvu - primljeno 3 zahtjeva, svi usvojeni u roku; produženje rješenja - pružanje usluga u domaćinstvu i seoskom domaćinstvu-primljeno 20 zahtjeva, svi usvojeni u roku; odobrenje za rad - pružanje ugostiteljskih usluga u domaćinstvu i seoskom domaćinstvu - primljeno 6 zahtjeva, svi riješeni u roku, 5 usvojeno, 1 obustavljen; brisanje - pružanje usluga smještaja u domaćinstvu - primljen 1 zahtjev, usvojen u roku; odjava djelatnosti - primljeno 11 zahtjeva, 2 iz prethodnog perioda, 11 riješeno u roku, 1 van roka, 12 usvojeno, 1 nije riješen, propisani rok nije istekao; produženo radno vrijeme - primljeno 8 zahtjeva, 1 iz prethodnog perioda, 4 riješena u roku, 5 van roka, svi usvojeni; odobrenje za rad - primljeno 8 zahtjeva, svi usvojeni u roku; produženje rješenja - primljeno 3 zahtjeva, svi usvojeni u roku; brisanje iz evidencije - autoprevoznici-taxi djelatnost - primljeno 8 zahtjeva, 1 iz prethodnog perioda, svi usvojeni u roku; novčane pomoći - primljeno 7 zahtjeva, 5 riješeno u roku, 2 van roka, 1 odbačen, 1 odbijen, 5 usvojeno; pomoć u kući starim licima - primljeno 39 zahtjeva, 37 riješeno u roku, 2 van roka, 1 odbijen, 38 usvojeno; boračko-invalidska zaštita (porodična invalidnina - primljeno 14 zahtjeva, svi usvojeni u roku; pogrebni troškovi - primljeno 26 zahtjeva, svi usvojeni u roku; pravo na zdravstvenu zaštitu - primljeno 12 zahtjeva, svi usvojeni u roku; ratni vojni invalidi - lična invalidnina - primljeno 2 zahtjeva, svi usvojeni u roku; porodični dodatak - primljeno 3 zahtjeva, svi usvojeni u roku; mirnodopski vojni invalidi - povećanje procenta - primljeno 4 zahtjeva, 1 iz prethodnog perioda, 2 riješena u roku, 3 van roka, 1 odbijen, 4 usvojena; prestanak prava na novčanu naknadu materijalnog obezbjeđenja - primljen 1 zahtjev, svi usvojeni u roku; povlašćena vožnja - primljeno 3 zahtjeva, 2 riješena u roku, 1 van roka, svi usvojeni; civilna invalidnina - primljen 1 zahtjev, usvojen u roku; lična vojna invalidnina - primljen 1 zahtjev, nije riješen, propisani rok nije istekao; vojna invalidnina - primljen 1 zahtjev, usvojen van roka; dodatak za njegu i pomoć - primljen 1 zahtjev, odbijen u roku; materijalno obezbjeđenje - primljeno 8 zahtjeva, svi riješeni u roku, 1 odbijen, 7 usvojeno.)

Ukupno je primljeno 1167 zahtjeva, iz prethodnog perioda prenešeno 27 zahtjeva. U propisanom roku je riješeno 1034 zahtjeva, 112 riješeno van roka, 6 odbačeno, 8 odbijeno, 1077 usvojeno, 55 obustavljeno, 48 zahtjeva nije riješeno, od kojih je za 5 propisani rok istekao.

Po službenoj dužnosti je riješeno 269 predmeta od čega je:

* iz oblasti radnih odnosa 229 predmeta,
* novčane i druge društvene pomoći (renta za nastradale na visećem mostu) 12 predmeta;
* zaštita odraslih, 18 predmeta;
* boračko invalidska zaštita 10 predmeta.

1. **Sekretarijat za kulturu i sport**

Tokom izvještajnog perioda ovaj organ postupao je u ukupno 146 upravnih postupaka pokrenutih po zahtjevu stranke, od čega je 111 postupaka pokrenut u 2017. godini, a za 35 postupaka je nastavljeno postupanje započeto u 2016. godini. Od ukupnog broja postupaka u zakonskom roku završeno je 108 postupaka, na način što je 95 zahtjeva stranke usvojeno, 4 zahtjeva odbijena, 8 postupka su obustavljena i upućeno jedno obavještenje o prosljeđivanju zahtjeva za pristup informacijama nadležnom organu.

U 38 postupaka nastavljeno je postupanje u 2018. godini iz razloga što su zahtjevi podneseni krajem izvještajnog perioda, kao i zbog kompletiranja propisane dokumentacije od strane podnosioca zahtjeva, državnih organa i Komisije za usmjeravanje djece sa posebnim potrebama. Strukturu upravnih postupaka čini: usmjeravanje djece sa posebnim potrebama u odgovarajući obrazovni program 141 i slobodan pristup informacijama 5.

Na rješenja o usmjeravnju djece sa posebnim potrebama u odgovarajući obrazovni program uložene su dvije žalbe po kojima je rješavao drugostepeni organ: jedna žalba je usvojena, a jedna odbijena.

U postupcima vezanim za pristup informacijama Sekretarijat je postupao u 5 postupaka u kojima je doneseno 4 rješenja kojim se zahtjev usvaja i odobrava pristup informaciji i upućeno 1 obavještenje o prosljeđivanju zahtjeva za pristup informacijama nadležnom organu. Na ova rješenja nije bilo izjavljenih žalbi.

U izvještajnom periodu Sekretarijat za kulturu i sport postupao je ukupno 43 upravna postupka po službenoj dužnosti i donio po istom 43 rješenja u zakonskom roku.

1. **Uprava lokalnih javnih prihoda**

U toku 2017. godine Uprava je donijela ukupno 114.358 rješenja i preneseno iz prethodne godine 12.775, što je ukupno u radu 127.133 od čega je 105.926 uručeno i to po osnovu:

1. Poreza na nepokretnosti .......................................................... 100.250
2. Naknade za korišćenje opštinskih puteva......................... 3.559
3. Lokalne komunalne takse ......................................................... 2.108
4. Prirez porezu na dohodak fizičkih lica................................. 9 rješenja

Pokrenuto je 154.375 postupaka prinudne naplate obaveze po osnovu poreza, taksi i naknada.

U istom periodu, radi ostvarivanja prava pred drugim organima, službama i ustanovama na zahtjev pravnih i fizičkih lica izdata su 1.821uvjerenja.

Inspekcijski nadzor izvršen je kod 935 subjekata, dvostruko više nego u prethodnoj godini.

Uprava nije uspjela da uruči 21.207 rješenja, zbog promjene adrese vlasnika, odnosno korisnika nepokretnosti, zbog promjene ulica i brojeva zgrada, zbog smrti vlasnika nepokretnosti, nesprovedenih ostavinskih postupaka i u tim slučajevima neposjedovanja podataka o naslednicima tj. korisnicima nepokretnosti i dr. promjena. Manjkavi, nepotpuni i netačni podaci, u vezi sa adresom i prebivalištem poreskih obveznika, koje crpe od Uprave za nekretnine Crne Gore i Ministarstva unutrašnjih poslova Crne Gore (registar prebivališta) su, između ostalog, razlog navedenog broja neuručenih rješenja. U cilju što efikasnijeg utvrđivanja i naplate lokalnih poreza, veoma je značajna saradnja sa organima koji raspolažu podacima koji mogu koristiti ovoj Upravi u obavljanju svojih poslova, kao što su podaci o registrovanim privrednim subjektima, vlasnicima nepokretnosti, njihovom zaposlenju, adresi, matičnom broju, kao i podaci koji se dobijaju od investitora novoizgrađenih objekata o prodatim stanovima, što utiče za kompletiranje baze podataka o poreskim obveznicima.

1. **Direkcija za imovinu**

Direkcija za imovinu postupala je u 10 upravnih postupaka pokrenutih po zahtjevu stranke, od tog broja ukupno je završeno 8 postupaka, dok je u dva predmeta postupanje nastavljeno u 2018. godini.

1. **Služba zaštite**

U izvještajnom periodu Služba zaštite postupala je i riješila 225 upravnih predmeta po zahtjevu stranke, a broj pokrenutih i riješenih predmeta po službenoj dužnosti je 414. Na kraju 2017. godine nije bilo nezavršenih postupaka.

1. **Centar za informacioni sistem**

Centar za informacioni sistem u izvještajnom periodu donio 2 rješenja u upravnim postupcima koji su pokrenuti po zahtjevu stranke.

1. **Komunalna policija**

Komunalna policija Glavnog grada – Podgorica je u izvještajnom periodu postupala u 22 upravna postupka koji su pokrenuti po zahtjevu stranke, koji su se odnosili na slobodan pristup informacijama. Svi postupci završeni su u izvještajnom periodu.

1. **Služba glavnog administratora**

U izvještajnom periodu periodu Služba je postupala u 8 postupaka po zahtjevu stranke, u kojima je upućeno 8 obavještenja o prosljeđivanju zahtjeva za pristup informacijama nadležnom organu.

1. **Služba menadžera**

U izvještajnom periodu ova služba postupala je u 3 upravna postupka koji se vode po zahtjevu stranke a odnosili su se na pristup informacijama i u 3 predmeta je rješenje donijeto po službenoj dužnosti. Svi postupci su završeni u izvještajnom periodu.

1. **Služba za zajedničke poslove**

Ova služba je u izvještajnom periodu postupala u 141 upravni postupak pokrenutih po zahtjevu stranke, koji su riješeni u propisanom roku.

1. **Služba za unutrašnju reviziju**

Služba za unutrašnju reviziju u 2016. godini vodila je 1 upravni postupak po zahtjevu stranke za psristup informaciji i završen je u zakonom propisanom roku.

1. **UPRAVNE MJERE I RADNJE U OKVIRU POSLOVA INSPEKCIJSKOG NADZORA**

Inspekcijski organi i službe Glavnog grada su u izvještajnom periodu izvršili ukupno 13.075 inspekcijskih pregleda po službenoj dužnosti i vodili 3.796 upravnih postupaka.

1. **Komunalna inspekcija**

U skladu sa članom 16 Zakona o inspekcijskom nadzoru inspektor je obavezan da u postupku inspekcijskog nadzora kada ocijeni da je povrijeđen zakon ili drugi propis ili da se ne poštuju propisani standardi ili normativi, da preduzme upravne mjere i radnje.

U toku 2017. godine, inspektori Komunalne inspekcije prilikom vršenja inspekcijskog nadzora (u oblasti komunalno-stambene djelatnosti i voda, drumskog saobraćaja i puteva) preduzeli su sljedeće upravne mjere i radnje:

Izvršeno je 12.140 inspekcijskih i kontrolnih pregleda;

Donešeno je 2.861 rješenja o otklanjanju nepravilnosti:

1. po pisanim inicijativama 410
2. po službenoj dužnosti 2.451

Donijeto je 59 obavještenja o administrativom izvršenju rješenja, sprovedeno je 18 administrativnih izvršenja – neposrednom prinudom; izdato je 2.620 prekršajnih naloga; donijeto je 208 naredbi i poslato je 96 izvršnih i konačnih rješenja na naplatu.

Tokom 2017. godine izvršeno je ukupno 12.140 inspekcijskih i kontrolnih pregleda, donijeto je 2.861 rješenja o otklanjanju nepravilnosti, pa je evidentno da subjekti nadzora sve više postupaju po mjerama ukazivanja inspektora čime se prije svega ostvaruju preventivne funkcije Komunalne inspekcije i daje doprinos da kroz ovu mjeru subjekti nadzora otklone utvrđene nepraviljnosti, i svoj rad i poslovanje usklade sa zakonom.

Za navedeni izvještajni period karakteristično je da je najveći broj upravnih postupaka pokrenut po službenoj dužnosti 2451, dok su 410 po inicijativama građana.

U cilju okončanja upravnog postupka u postupku inspekcijskog nadzora inspektori su donijeli 59 obavještenja subjektima nadzora o vremenu i načinu administrativnog izvršenja rješenja.

Subjekti nadzora su prije zakazanog obavještenja o administrativnom izvršenju u 41 slučaju dobrovoljno sproveli mjere naređene od strane inspektora a u 18 slučajeva sprovedeno je prinudno adminisrativno izvršenje izvršnih rješenja preko drugih lica.

Komunalna inspekcija u postupku sprovođenja administrativnih izvršenja izvršnih rješenja postupala je na način da se subjektu nadzora pričini najmanje štete, kako bi se postigao cilj i svrha izvršenja. U smislu člana 15 stav 1 tačka 6 Zakona o inspekcijskom nadzoru inspektori radi otklanjanja utvrđenih nepravilnosti izdali su 2.620 prekršajna naloga od čega je naplaćeno 819 prekršajnih naloga, za 702 prekršajna naloga zatraženo je sudsko odlučivanje kod Suda za prekršaje a za 1099 prekršajnih naloga u RNKIPE (registar novčanih kazni i prekršajne evidencije) je dug u registru, za koje Komunalna inspekcija blagovremeno sprovodi postupak prinudne naplate prema pravnim licima, preduzetnicima, fizičkim licima i odgovornim licima u pravnom licu odbijanjem određenog dijela zarade, preko organa, pravnog lica ili poslodavca kod kojeg je zaposlen.

U postupku prinudne naplate Komunalna inspekcija u izještajnom periodu kao izdavlac prekršajnih naloga donijela je 208 naredbi pravnim i fizičkim licima, preduzetnicima i odgovornim licima u pravnom licu.

U naznačenom periodu sproveo se i postupak prinudne naplate u smislu člana 61 Zakona o inspekcijskom nadzoru, po rješenjima o troškovima premještanja nepropisno prarkiranih vozila po rješenjima inspektora za drumski saobraćaj. Postupak prinudne naplate ovih troškova sproveden je preko Uprave lokalnih javnih prihoda Glavnog grada Podgorice i to 96 izvršnih i konačnih rješenja.

1. **Odjeljenje za inspekcijski nadzor Uprave lokalnih javnih prihoda**

U toku 2017. godine u pomenutom odjeljenju inspekcijski nadzor vršen je u 933 predmeta radi provjere i utvrđivanja činjenica bitnih za utvrđivanje poreza, naknada i taksi iz oblasti lokalnih javnih prihoda, što je skoro dvostruko više nego u prethodnoj godini.

1. **RAD DRUGOSTEPENOG ORGANA**

**1) Postupanje glavnog administratora**

. U izvještajnom periodu Glavni administrator je riješio 716 upravni predmet, i to na sljedeći način:

* Predmeti u kojima se poništavaju prvostepena rješenja: 188;
* Predmeti u kojima je žalba odbijena, kao neosnova: 492;
* Predmeti o nalaganju prvostepenom org. da postupi po zahtjevu stranke: 5;
* Predmeti u kojima je zaključkom odbačena žalba: 18;
* Predmeti u kojima se poništava zaključak: 13.

U izvještajnom periodu Glavnom administratoru su podnijeta 142 neposredne žalbe, koje su proslijeđene prvostepenom organu u skladu sa zakonom.

Riješavajući po tužbama protiv rješenja Glavnog administratora Glavnog grada Podgorice, u izvještajnom periodu, Upravni sud Crne Gore je donio 95 odluka.

U jednom predmetu se tužba odbacuje, u 21 predmetu tužba se odbija, u 22 predmeta tužba se usvaja, u 51 predmetu postupak je obustavljen.

Vrhovni sud je u izvještajnom periodu u 10 predmeta odbio zahtjev za vanredno preispitivanje sudske odluke.

Za ukazati je da novi Zakon o upravnom postupku, između ostalog propisuje i obavezu meritornog rješavanja, tj. kada Glavni administrator jednom poništi pobijani akt u istoj upravnoj stvari, dužan je da sam riješi predmetnu stvar po žalbi protiv novog akta prvostepenog organa u toj upravnoj stvari. Navedeno će u mnogome usložiti i povećati obim posla u Službi. U cilju kvalitetnijeg rada i uspješnije primjene novog Zakona službenici ove Službe su išli na edukaciju i prošli seminare koji su organizovani na nivou Grada, odnosno koje je organizovala Uprava za kadrove.

1. **Postupanje Komisije za žalbe Glavnog grada Podgorica**

Komisija za žalbe Glavnog grada u izvještajnom periodu rješavala u 82 upravna predmeta od kojih je okončala 66 a rješavanje u 16 predmeta prenijela je u 2018.godinu. Od ukupnog broja prenijetih predmeta, za pet nije istekao zakonski rok rješavanja (30 dana) jer su žalbe i tužbe podnijete krajem kalendarske godine.

Struktura upravnih predmeta: po žalbama - 45, ponavljanje postupka po presudama Upravnog suda Crne Gore - 10, zastupanje u upravnim sporovima po tužbama – 23, zastupanje pred Vrhovnim sudom po zahtjevima za vanredno preispitivanje sudske odluke - 4.

Posmatrano po donosiocima prvostepenih rješenja, 25 upravna predmeta formirana su po žalbama protiv rješenja Komunalne policije, 18 Službe zaštite, 5 Sekretarijata za komunalne poslove i saobraćaj, 5 Sekretarijata za planiranje i uređenje prostora i zaštitu životne sredine, 2 Centra za informacioni sistem, 10 Službe za zajedničke poslove, 1 Sekretarijata za finansije, 2 Gradonačelnika, 2 Službe gradonačelnika, 8 Komunalne inspekcije, 2 Direkcije za imovinu, 2 Sekretarijata za rad, mlade i socijalno staranje.

Posmatrano po strukturi, 24 predmeta odnosi se na zasnivanje radnog odnosa, 14 na prestanak radnog odnosa, 2 isplatu otpremnine, 7 raspoređivanje, 13 utvrđivanje zarade, 4 urednost prijave za zasnivanje radnog odnosa, 1 ispravku greške u rješenju, 2 utvrđivanje godišnje ocjene rada, 1 utvrđivanje prava na godišnji odmor, 6 utvrđivanje prava na naknadu za rad, 1 utvrđivanje fiksnog dijela zarade, 2 utvrđivanje prava na novčanu pomoć, 1 “ćutanje uprave”, 2 razrješenje, 1 izvršenje rješenja i 1 utvrđivanje disciplinske odgovornosti.

Komisija je u okončanim predmetima donijela sledeća upravna akta:

- 13 rješenja o odbijanju žalbe kao neosnovane;

- 16 rješenje o poništaju prvostepene odluke;

- 1 zaključka o odbacivanju žalbe,

- 1 rješenje o usvajanju žalbe zbog “ćutanja uprave”;

Protiv odluka Komisije za žalbe u izvještajnom periodu vođena su 24 upravna spora, od čega je 5 prenijeto iz 2016.godine. Komisija je u tim sporovima sačinila 16 odgovora na tužbu a članovi Komisije su učestvovali na raspravama pred Upravnim sudom Crne Gore.

Od ukupnog broja upravnih sporova, Upravni sud Crne Gore je u izvještajnom periodu okončao 16 i to na sledeći način:

* u 8 upravnih sporova odbio je tužbe i potvrdio riješenja Komisije za žalbe Glavnog grada,
* u 1 upravnom sporu obustavio je postupak po tužbi i potvrdio riješenje Komisije za žalbe Glavnog grada
* u 1 upravnom sporu odbacio je tužbu i potvrdio riješenje Komisije za žalbe Glavnog grada
* u 6 upravnih sporova usvojio je tužbe i poništio drugostepena riješenja.

Vrhovni sud Crne Gore donio je tri presude kojima je odbijen zahtjev stranke za vanredno preispitivanje sudske odluke, čime je potvdio presudu Upravnog suda Crne Gore kojom se potvrđuje rješenje ove Komisije.

1. **NAČIN I USLOVI OSTVARIVANJA PRAVA GRAĐANA PRED ORGANIMA UPRAVE**

Članom 13 Ustava Crne Gore propisano je da se u lokalnoj samoupravi odlučuje neposredno i preko slobodno izabranih predstavnika, te da pravo na lokalnu samoupravu obuhvata pravo građana i organa lokalne samouprave da uređuju i upravljaju određenim javnim i drugim poslovima, na osnovu sopstvene odgovornosti i u interesu lokalnog stanovništva.

Odredbama iz brojnih zakona utiče se na položaj građana i ostvarivanje njihovih prava pred organima lokalne uprave, od kojih treba pomenuti Zakon o državnoj upravi i Zakon o lokalnoj samoupravi, Zakon o opštem upravnom postupku, Zakon o upravnom postupku i Zakon o upravnom sporu, kojima su utvrđene brojne obaveze organa uprave u cilju ostvarivanja prava, obaveza i pravnih interesa lokalnog stanovništva na zakonit i efikasan način.

Standardi postupanja i ponašanja zaposlenih u Glavnom gradu definisani su i drugim zakonima: Zakonom o radu, Zakonom o državnim službenicima i namještenicima, Etičkim kodeksom lokalnih službenika i namještenika. Takođe, saglasno posebnom Uputstvu gradonačelnika o postupanju organa uprave Glavnog grada sa strankama i Uputstvu o rasporedu radnog vremena, radu sa strankama i načinu vođenja evidencije o dolasku na posao i prisustvu na radu regulisana su organizaciona i tehnička pitanja unutar organa uprave koja su u funkciji efikasnijeg ostvarivanja prava i interesa građana. To se odnosi na rad u smjenama kod pojedinih organa uprave radi prilagođavanja radnog vremena potrebama građana, obaveza postavljanja knjige žalbi, kutija primjedbi, predloga i sugestija na vidnim mjestima, utvrđivanja vremena prijema stranaka kod starješina organa uprave i sl.

Pored toga, strankama su na raspolaganju tipski obrasci zahtjeva za pokretanje upravnih postupaka koji sadrže pregled potrebnih dokaza. Obrasci se objavljuju i na sajtu organa koji rješavaju u upravnom postupku, a sadrže i ostale servisne infomacije i uputstva (administrativna taksa, broj žiro računa i sl.) koji doprinose efikasnosti postupka.

Takođe, Glavni administrator Glavnog grada je u skladu sa Strategijom reforme javne uprave 2016-2020.godine, pripremio Upitnik o zadovoljstvu građana pruženim uslugama u organima uprave i javnim službama. U kreiranju Upitnika o mjerenju zadovoljstva građana značajno su učestvovali svi organi lokalne uprave i službe (stručne, posebne i javne) sa ciljem da se obuhvate sva pitanja koja su neophodna da se što objektivnije “izmjeri” zadovoljstvo pruženim uslugama i radom Glavnog grada. Upitnik je sačinjen od 25 pitanja koja se odnose na učestalost korišćenja usluga Glavnog grada, odnosno službenika, namještenika i drugih zaposlenih prema korisnicima usluga, kvalitet rada i efikasnost organa uprave, kulturne i sportske sadržaje, održavanje komunalnog rada, javni prevoz, javne usluge ( održavanje javnih površina, vodosnadbijevanje), itd. Na postavljena pitanja se odgovara zaokruživanjem ponuđenih odgovora ili zaokruživanjem broja na skali od 1 do 5, a korisnik usluge koji popunjava upitnik uveliko nije obavezan da daje podatke o sebi ukoliko to ne želi.

Upitnik je namijenjen za redovno mjerenje zadovoljstvo građana i privrednih subjekata uslugama koje pružaju uprava i javne službe Glavnog grada, a dobijeni rezultati će se koristiti za eventualne korekcije postojeće forme programa rada i s tim u vezi optimizaciju organizacije u prave i postojećih procesa rada, odnosno pojednostavljenje postojećih upravnih i drugih procedura i administrativno rasterećenje građana i privrede. Izvještaj o rezultatima mjerenja zadovoljstva građana Glavnog grada uslugama koje pružaju organi i službe Glavnog grada objavljen je na sajtu Glavnog grada 14.08.2017. godine.

1. **ZAKLJUČAK**

Glavni grad je u izvještajnom periodu od ukupnog broja prvostepenih upravnih postupaka koji se vode po zahtjevu stranke u roku riješio 91% upravnih predmeta. Na osnovu ovih podataka može se zaključiti da su organi uprave i službe efikasni u upravnim postupcima koji se vode po zahtjevu stranke. Ostvareni rezultati u upravnom rješavanju potvrđuju primjenu uspostavljenih osnovnih načela i pravila upravnog postupka.

Postupci koji se vode po službenoj dužnosti završavani su u zakonskom roku. Kao u ranijim godinama i u 2017. godini bio je prisutan problem dostavljanja rješenja kojima je Uprava lokalnih javnih prihoda utvrdila porez na nepokretnosti. Razlozi zbog kojih donesena rješenja nijesu dostavljena strankama u toku izvještajnog perioda su objektivne prirode i odnose se uglavnom na promjenu adrese vlasnika, odnosno korisnika nepokretnosti, zbog promjene ulica i brojeva zgrada, zbog smrti vlasnika nepokretnosti, nesprovedenih ostavinskih postupaka i u tim slučajevima neposjedovanja podataka o naslednicima tj. korisnicima nepokretnosti i dr. promjena. Uprava lokalnih javnih prihoda u kontinuitetu ulaže napore da smanji broj neuručenih rješenja i u tom smislu preduzima aktivnosti da se stvore uslovi za pristup registru prebivališta i boravišta građana kako bi imala uvid u promjene adrese stanovanja poreskih obveznika i sa druge strane stvara uslove za jačanje kapaciteta postojeće dostavne službe.

Bez obzira na visok kvalitet rada potrebno je održati kontinuitet edukacije zaposlenih i jačanja kapaciteta za upravno rješavanje, posebno u odnosu na činjenicu da je u 2017. godini počela primjena novog Zakona o upravnom postupku, ali i niza zakonskih i podzakonskih propisa.

U cilju unapređenja postojećeg stanja upravnog rješavanja u narednom periodu potrebno je preduzeti sljedeće mjere: izvršiti popunu svih upražnjenih radnih mjesta lokalnih službenika koji rade na poslovima upravnog rješavanja; nastaviti obuku lokalnih službenika koji rade na upravnom rješavanju kako bi se postigao što veći nivo kompetencija za zakonito i efikasno upravno rješavanje; u skladu sa finansijskim mogućnostima nastaviti kadrovsko jačanje Uprave lokalnih javnih prihoda za vođenje upravnih postupaka po službenoj dužnosti; insistirati na odgovornosti lokalnih službenika za nesavjesno, neblagovremeno i nemarno vršenje upravnih poslova.**Rješavanje prvostepenih upravnih predmeta po zahtjevu stranke u 2017. godini**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Naziv organa koji rješava** | | **Broj neriješenih predmeta iz pethodne godine** | **Ukupan broj predmeta** | **Br. predmeta riješenih u izvještajnom periodu** | | | **Broj neriješenih predmeta** | | |
| **u propisanom roku** | **Po isteku propisanog roka** | **Ukupno riješeno predmeta** | **Propisani rok istekao** | **Propisani rok nije istekao** | **Ukupno neriješenih predmeta** |
| **1** | 2 | | 3 | 4 | 5 | 6 | 7 | 8 | 9 |
| **Sekretarijat za lokalnu samoupravu** | 0 | | 133 | 131 | 2 | 133 | 0 | 0 | 0 |
| **Sekretarijat za finansije** | 0 | | 56 | 56 | 0 | 56 | 0 | 0 | 0 |
| **Sekretarijat za planiranje i uređenje prostora i zaštitu životne sredine** | 149 | | 750 | 432 | 177 | 609 | 133 | 8 | 141 |
| **Sekretarijat za komunalne poslove i saobraćaj** | 104 | | 4908 | 4719 | 0 | 4719 | 0 | 189 | 189 |
| **Sekretarijat za rad, mlade i socijalno staranje** | 27 | | 1194 | 1034 | 112 | 1146 | 5 | 43 | 48 |
| **Sekretarijat za kulturu i sport** | 35 | | 146 | 108 | 0 | 108 | 0 | 38 | 38 |
| **Direkcija za imovinu** | 0 | | 10 | 8 | 0 | 8 | 0 | 2 | 2 |
| **Centar za informacioni sistem** | 0 | | 2 | 2 | 0 | 2 | 0 | 0 | 0 |
| **Služba glavnog**  **administratora** | 0 | | 8 | 8 | 0 | 8 | 0 | 0 | 0 |
| **Služba menadžera** | 0 | | 3 | 3 | 0 | 3 | 0 | 0 | 0 |
| **Služba zaštite** | 0 | | 225 | 225 | 0 | 225 | 0 | 0 | 0 |
| **Služba za zajedničke poslove** | 0 | | 141 | 141 | 0 | 141 | 0 | 0 | 0 |
| **Služba za unutrašnju reviziju** | 0 | | 1 | 1 | 0 | 1 | 0 | 0 | 0 |
| **Komunalna policija** | 0 | | 22 | 22 | 0 | 22 | 0 | 0 | 0 |
| **Komunalna insp.** | 0 | | 410 | 400 | 0 | 400 | 0 | 10 | 10 |
| **UKUPNO:** | **315** | | **8.009** | **7.290** | **291** | **7.581** | **138** | **290** | **428** |

**IZVJEŠTAJ O RJEŠAVANJU PRVOSTEPENIH UPRAVNIH PREDMETA**

**PO SLUŽBENOJ DUŽNOSTI U 2017. GODINI**

|  |  |  |  |  |  |  |
| --- | --- | --- | --- | --- | --- | --- |
| **Naziv organa koji rješava** | **Ukupno broj predmeta u radu** | | | | **Ukupan br. predmeta riješenih u toku godine** | **Ukupan br. neriješenih predmeta** |
| **Broj neriješenih predmeta na kraju prethodne godine** | **Broj pokrenutih postupaka u toku godine** | **UKUPNO u radu:** | |
| **1** | 2 | 3 | 4 | | 5 | 6 |
| **Sekretarijat za lokalnu samoupravu** | 0 | 106 | 106 | | 106 | 0 |
| **Sekretarijat za finansije** | 0 | 56 | 56 | | 56 | 0 |
| **Sekretarijat za rad mlade i socijalno staranje** | 0 | 269 | 269 | | 269 | 0 |
| **Sekretarijat za kulturu i sport** | 0 | 43 | 43 | 43 | | 0 |
| **Služba menadžera** | 0 | 3 | 3 | 3 | | 0 |
| **Služba zaštite** | 0 | 414 | 414 | 414 | | 0 |
| **Uprava lokalnih javnih prihoda** | 12.775 | 114.358 | 127.133 | | 105.926 | 21.207 |
| **Komunalna inspekcija** | 0 | 2451 | 2451 | | 2421 | 30 |
| **Ukupno:** | **12.775** | **117.700** | **130.475** | | **109.238** | **21.237** |

**POSTUPAK INSPEKCIJSKOG NADZORA I PRVOSTEPENI UPRAVNI POSTUPAK KOJI VODE INSPEKCIJSKI ORGANI**

**(U 2017. GODINI)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| INSPEKCIJSKI ORGANI | Inspekcijski nadzor u izvještajnom periodu | | | | Upravno rješavanje | | | |
| Broj kontrolisanih subjekata | Obustavljeno postupaka inspekcijskog nadzora | | | Broj pokrenutih postupaka u izvještajnom periodu | Riješeno u propisanom roku | Riješeno po isteku roka | Postupci preneseni  u 2018. god |
| Nema osnova za vođenje postupka | Subjekat postupio po nalogu inspektora | |
| 1 | 2 | 3 | | 4 | 5 | 6 | 7 | 8 |
| **Odjeljenje za inspekcijski nadzor Uprava lokalnih javnih prihoda** | 935 | 0 | | 0 | 935 | 630 | 305 | 0 |
| **Komunalna inspekcija** | 12.140 | 768 | | 8511 | 2861 | 2821 | 0 | 40 |
| **Ukupno:** | **13.075** | **768** | | **8.511** | **3.796** | **3.451** | **305** | **40** |